KAsset เปิดขาย 2 กองทุนตราสารหนี้ตปท. ถึง 17 ก.ย.นี้
KAsset เปิดขาย 2 กองทุนตราสารหนี้ตปท. ถึง 17 ก.ย.นี้
18 ก.ย. 2561

นายนาวิน อินทรสมบัติ รองกรรมการผู้จัดการ สายงานจัดการลงทุนต่างประเทศ บลจ. กสิกรไทย (KAsset) เปิดเผยว่า ในระหว่างวันที่ 11 – 17 กันยายน 2561 บลจ.กสิกรไทยจะเปิดเสนอขายกองทุนเปิดเค ตราสารหนี้ต่างประเทศ 6 เดือน FQ (KFF6MFQ) ประมาณการผลตอบแทนที่ผู้ถือหน่วยลงทุนคาดว่าจะได้รับที่ 1.50% ต่อปี และกองทุนเปิดเค ตราสารหนี้ต่างประเทศ 1 ปี FC (KFF1YFC) ประมาณการผลตอบแทนที่ผู้ถือหน่วยลงทุนคาดว่าจะได้รับที่ 1.80% ต่อปี
ทั้งนี้ บลจ.กสิกรไทย ได้เปิดเสนอขายกองทุนตราสารหนี้ต่างประเทศประเภทกำหนดอายุโครงการเป็นประจำทุกสัปดาห์เพื่อเป็นทางเลือกหนึ่งสำหรับผู้ลงทุนที่ต้องการผลตอบแทนที่แน่นอน ซึ่งในสัปดาห์นี้ประมาณการผลตอบแทนของกองทุนที่เปิดเสนอขายมีการปรับตัวขึ้นจากสัปดาห์ก่อนหน้า จึงถือเป็นโอกาสอันดีสำหรับการลงทุน โดยผู้ลงทุนสามารถเลือกลงทุนเป็นเวลา 6 เดือน หรือ 1 ปี ทั้งนี้
สำหรับกองทุน KFF6MFQ ที่มีอายุโครงการ 6 เดือน และกองทุน KFF1YFC ที่มีอายุโครงการ 1 ปี เบื้องต้นคาดว่าจะเข้าไปลงทุนในเงินฝาก Bank of China, เงินฝาก Agricultural Bank of China, บัตรเงินฝาก Shanghai Pudong Development Bank, บัตรเงินฝาก  China Merchants Bank, บัตรเงินฝาก China CITIC Bank และบัตรเงินฝาก China Construction Bank, ประเทศจีน
รวมถึงจะลงทุนในเงินฝาก Commercial Bank of Qatar และเงินฝาก Qatar National Bank, ประเทศกาตาร์ โดยทั้ง 2 กองทุนดังกล่าวมีนโยบายป้องกันความเสี่ยงจากอัตราแลกเปลี่ยนเต็มจำนวน และสำหรับผู้ลงทุนบุคคลธรรมดาไม่ต้องเสียภาษี ซึ่งผู้ลงทุนสามารถลงทุนด้วยเงินขั้นต่ำเพียง 500 บาท
สำหรับมุมมองตลาดตราสารหนี้ นายนาวิน กล่าวว่า ภาพรวมเศรษฐกิจมีแนวโน้มขยายตัวดีและอัตราเงินเฟ้อของสหรัฐฯ แตะระดับเป้าหมายที่ 2% หนุนความชัดเจนที่ธนาคารกลางสหรัฐฯ (เฟด) จะขึ้นดอกเบี้ยรวม 4 ครั้งในปีนี้ ส่งผลให้อัตราผลตอบแทนตราสารหนี้ปรับตัวขึ้น
ทั้งนี้สำหรับอัตราผลตอบแทนตราสารหนี้เอเชียยังคงมีความน่าสนใจกว่าประเทศพัฒนา อย่างไรก็ตาม ควรจับตาความผันผวนของค่าเงินเอเชียในระยะสั้นจากนโยบายการค้าของประธานาธิบดีทรัมป์และอัตราเงินเฟ้อในสหรัฐฯ รวมถึงนโยบายทางการเงินของรัฐบาลในเอเชียเพื่อรักษาความสมดุลระหว่างค่าเงินและอัตราการเติบโตทางเศรษฐกิจ
นอกจากนี้ บลจ.กสิกรไทย ยังได้เพิ่มโอกาสรับผลตอบแทนต่อเนื่องให้กับผู้ถือหน่วยลงทุนกับกองทุนตราสารหนี้แบบที่มีกำหนดอายุโครงการ (Term Fund) ของบลจ.กสิกรไทย ซึ่งเมื่อกองทุนครบกำหนดอายุโครงการ บริษัทจัดการจะนำเงินค่าขายคืนอัตโนมัติไปซื้อหน่วยลงทุนของกองทุนใดกองทุนหนึ่งใน 3 กองทุน คือ กองทุนเปิดเค ตลาดเงิน (K-MONEY) กองทุนเปิดเค ตราสารรัฐระยะสั้น (K-TREASURY) หรือกองทุนเปิดเค ตราสารหนี้ระยะสั้น (K-SF) ของบลจ.กสิกรไทย